அலெக்சி சரணா

அலெக்சி சரணா (Alexey Sarana) செர்பியாவுக்காக விளையாடும் ஓர் உருசிய சதுரங்க கிராண்டு மாசுட்டர் ஆவார். 2000 ஆம் ஆண்டு சனவரி மாதம் 26 ஆம் தேதி உருசியாவின் மாசுக்கோ நகரத்தில் இவர் பிறந்தார். அலெக்சி வாசிலியேவிச் சரணா என்ற பெயராலும் அறியப்படுகிறார். 2000 ஆம் ஆண்டு வரை உருசியாவிலும் 2023 முதல் செர்பியாவிலும் வசித்து வருகிறார். பிடே அமைப்பு 2017 ஆம் ஆண்டு அலெக்சி சரணாவிற்கு சதுரங்க கிராண்டு மாசுட்டர் பட்டத்தை வழங்கியது. 2023 ஆம் ஆண்டு  ஐரோப்பிய தனிநபர் சதுரங்க வாகையாளர் பட்டத்தை வென்றார்.European Chess Union. Alexey Sarana wins European Individual Chess Championship 2023

இவரின் தந்தை ஓர் உக்ரைனியர். இவர் கீவ் அருகே வசிக்கிறார். 2022 ஆம் ஆண்டு மார்ச்சு மாதத்தில்  சரணா உருசியாவை விட்டு வெளியேறினார். உக்ரைன் மீதான உருசிய  படையெடுப்பு முடியும் வரை தான் உருசியாவிற்கு திரும்பி வரத் திட்டமிடவில்லை என்று கூறினார்.

சதுரங்க வாழ்க்கை
2000 ஆம் ஆண்டு பிறந்த சரணா, 2016 ஆம் ஆண்டு தனது பன்னாட்டு சதுரங்க மாசுட்டர் பட்டத்தையும்4th quarter Presidential Board Meeting 2015 FIDE  2017 ஆம் ஆண்டு தனது கிராண்ட்மாசுட்டர் பட்டத்தையும் பெற்றார்.Title Applications approved by the Presidential Board by written resolution FIDE 2018 ஆம் ஆண்டு பிப்ரவரி மாதத்தில் ஏரோஃப்ளாட் திறந்தநிலை போட்டியில் பங்கேற்றார்.  கலந்துகொண்ட தொண்ணூற்று இரண்டு வீரர்களில் இவர் நாற்பத்தொன்பதாவது இடத்தைப் பிடித்தார். 4½/9 (+1–1=7) என்ற புள்ளிகளைப் பெற்றார்.. 2018 ஆம் ஆண்டு மார்ச்சு மாதத்தில் ஐரோப்பிய தனிநபர் வாகையாளர் போட்டியில் பங்கேற்றார். 7½/11 (+4–0=7)  என்ற புள்ளிகள் கணக்கில் 22 ஆவது இடத்தைப் பிடித்தார். 2019 ஆம் ஆண்டு சூலை மாதத்தில்  உருசிய வாகையாளர் உயர் கூட்டமைப்பு போட்டியில் 6½/9 (+4–0=5) என்ற புள்ளிகள் கணக்கில் வென்றார். 71ஆவது உருசிய ஆண்கள் சதுரங்க வாகையாளர் போட்டியின் சூப்பர் இறுதிப்போட்டிக்கு  தகுதி பெற்றார். சூப்பர் இறுதிப் போட்டியில் 5/11(+1-2=8) என்ற புள்ளிகள் கணக்கில் 9ஆவது இடத்தைப் பிடித்தார்.

2019 ஆம் ஆண்டில், சரணா உருசிய வாகையாளர் உயர் கூட்டமைப்பு போட்டியில் சமநிலை முறிவு ஆட்டத்தில் அலெக்சாண்ட்ரா பிரெட்கேவுடன் முதல் இடத்தைப் பகிர்ந்து கொண்டார். இதன் மூலம்  தொடர்ச்சியாக இரண்டாவது ஆண்டாக உருசிய  ஆண்கள் சதுரங்க வாகையாளர் போட்டியின் சூப்பர் இறுதிச் சுற்றுக்கு தகுதி பெற்றார்.  2023 ஆம் ஆண்டில்  ஐரோப்பிய தனிநபர் சதுரங்க வாகையாளர் போட்டியை வென்றார்.  2023 ஒலிம்பிக் வாரத்தில் நடைபெற்ற இணையவழி சதுரங்கப் போட்டியில் செர்பியாவுக்காக தங்கத்தையும் வென்றார்.

2023 ஆம் ஆண்டு நடைபெற்ற சதுரங்க உலகக் கோப்பையில், நான்காவது சுற்றில் 6ஆவது நிலை வீரரான வெசுலி சோவை தோற்கடித்து சரணா 16 வீரர்கள் சுற்றை எட்டினார்.

மேற்கோள்கள்

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:உருசிய சதுரங்க வீரர்கள்
பகுப்பு:செர்பிய சதுரங்க வீரர்கள்